Správa Komisie Európskemu Parlamentu a Rade o výdavkoch záručnej sekcie EPUZF - Systém včasného varovania č. 7/2005 /* SEK/2005/1091 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.9.2005 SEK(2005) 1091 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch záručnej sekcie EPUZF Systém včasného varovania č. 7/2005 OBSAH 1. ÚVOD 3 2. PRIPOMIENKY K PLNENIU ROZPOčTU NA ROK 2005 3 3. ZÁVERY 5 1. ÚVOD V prílohe 1 je znázornené skutočné čerpanie rozpočtu za obdobie od 16. októbra 2004 do 31. mája 2005 v porovnaní s profilom výdavkov stanoveným ukazovateľom, ktorý sa určil na základe ustanovení nariadenia Rady (ES) č. 2040/2000 z 26. septembra 2000 o rozpočtovej disciplíne[1]. 2. PRIPOMIENKY K PLNENIU ROZPOčTU NA ROK 2005 Nasleduje stručný komentár k najvýznamnejším rozdielom medzi skutočnou úrovňou čerpania a úrovňou stanovenou ukazovateľom pre rôzne sektory rozpočtu na rok 2005 (pozn.: v zátvorkách je uvedená súčasná úroveň prečerpania (+) alebo nedostatočného čerpania (–) prostriedkov). 2.1. Menové činitele Kurz eura voči doláru Vo výdavkoch, ktoré vznikli počas vyššie uvedeného obdobia, sa zohľadňuje pohyb kurzu eura voči doláru. V prípade veľkej časti vývozných náhrad pre poľnohospodárske výrobky, najmä pre obilniny a cukor, a v prípade niektorých druhov štátnej pomoci ako napríklad pomoc pre bavlnu, sú výdavky ovplyvnené vývojom kurzu eura voči doláru. Rozpočet prijatý rozpočtovým orgánom bol založený na prostriedkoch požadovaných v PNR na rok 2005, ktorý sa zostavil na základe priemerného paritného kurzu 1 euro = 1,25 dolára. Treba pripomenúť, že v období od 1. augusta 2004 do 31. mája 2005 bol priemerný paritný kurz približne 1 euro = 1,28 dolára, teda približne 2 % nad úrovňou použitou pri zostavovaní PNR na rok 2005. 2.2. Výdavková podkapitola 1a – Trhové činitele 2.2.1. Trhové opatrenia pre obilniny (+ 67,7 miliónov eur) Komisia zastáva podobné stanovisko ako v správe za posledný mesiac (Správa č. 6/2005 o systéme včasného varovania). Komisia ešte stále očakáva výrazné prečerpanie prostriedkov pridelených pre tento sektor vzhľadom na zvýšené množstvo obilnín po mimoriadne bohatej úrode obilnín 2004/05, ktoré sa umiestňuje vo verejnom sklade. 2.2.2. Priame platby na plodiny pestované na ornej pôde (+ 306,0 miliónov eur) Ako sa uvádza v správe č. 6/2005 o včasnom systéme varovania, súčasná úroveň prečerpania prostriedkov v tomto sektore v porovnaní s úrovňou ukazovateľa neodráža podľa Komisie pravdepodobný celoročný výsledok. V nadväznosti na overovanie očakávaných platieb členských štátov na základe ich oznámení a so zreteľom na parametre podporujúce plnenie tohto programu Komisia odhaduje, že do konca rozpočtového roku dôjde k prečerpaniu približne 200 miliónov eur v porovnaní s dostupnými rozpočtovými prostriedkami na rok 2005. 2.2.3. Cukor (– 163,1 miliónov eur) Súčasné nedostatočné čerpanie v porovnaní s úrovňou ukazovateľa je výsledkom spomalenia frekvencie platieb vývozných náhrad v porovnaní s ich frekvenciou v predošlých rozpočtových rokoch. Vplyv uskladňovania veľkého množstva cukru vo verejnom sklade, ktoré v čase vyhotovenia tejto správy predstavovalo približne 440 000 ton, sa zatiaľ neodrazil na výdavkoch v tomto sektore. Celkové výdavky v tomto sektore budú závisieť od množstva cukru, ktorý bude ešte stále na sklade ku koncu rozpočtového roku. 2.2.4. Olivový olej (– 6,1 miliónov eur) Komisia prijala rozhodnutie o konečnej sadzbe pomoci na výrobu olivového oleja. Vzniknuté výdavky sa budú blížiť k úrovni rozpočtových prostriedkov vyčlenených na rok 2005. 2.2.5. Priadne rastliny (+ 97,3 miliónov eur) Rovnako aj v tomto sektore prijala Komisia rozhodnutie o konečnej sadzbe pomoci pre bavlnu. Vzniknuté výdavky na bavlnu budú približne o 67 miliónov eur vyššie, ako bola čiastka vyčlenená na toto opatrenie v rozpočte na rok 2005. 2.2.6. Priama pomoc horizontálnej povahy (+ 56,8 miliónov eur) Ako sa už uviedlo v správe č. 6/2005 o včasnom systéme varovania, v prípade prostriedkov na zjednodušený režim platieb na plochu (SASP), ktorý zahŕňa osem z desiatich nových členských štátov, dôjde k prečerpaniu. Príčinou bude dvojitý efekt kurzu vyplývajúci z toho, že členské štáty, ktoré sa nezúčastňujú na spoločnej mene, vyplácajú pomoc v národnej mene. 2.2.7. Mlieko a mliečne výrobky (– 441,0 miliónov eur) Komisia predpokladá, že trend nedostatočného čerpania, na ktorý od februára poukazuje ukazovateľ v tomto sektore, bude pokračovať až do konca rozpočtového roku a môže sa dokonca zdvojnásobiť, ak pretrvajú súčasné priaznivé podmienky na vnútornom a vonkajšom trhu. Komisia mohla vďaka týmto podmienkam znížiť sadzby vývozných náhrad a úroveň pomoci na vnútornom trhu pre rôzne produkty tohto sektora v porovnaní s úrovňou stanovenou pre rozpočet na rok 2005, čo viedlo k vyššie uvedenému nedostatočnému čerpaniu. 2.2.8. Hovädzie a teľacie mäso (+ 340,3 miliónov eur) Komisia súhlasí s prečerpávaním, na ktoré začína v tomto sektore poukazovať ukazovateľ, a domnieva sa, že bude pokračovať až do konca rozpočtového roku, ak členské štáty zaplatia všetky prémie na zvieratá na rok 2004, ako sa uvádza v dostupných údajoch. 2.2.9. Vyrovnanie účtov (– 500,0 miliónov eur) Ako sa uvádza správe č. 6/2005 o včasnom systéme varovania, ku koncu rozpočtového roku sa očakáva zvýšenie čiastok získaných späť od členských štátov približne o 170 miliónov eur ako výsledok postupu vyrovnávania účtov. 2.3. Výdavková podkapitola 1b – rozvoj vidieka (+ 71,9 miliónov eur) Viazané prostriedky na rok 2005 určené na rozvoj vidieka (EÚ-15) a na financovanie prechodného nástroja pre nové členské štáty sa stanovili na maximálnej možnej úrovni pre túto podkapitolu. Od apríla 2005 sa všetky viazané rozpočtové prostriedky vyčlenili na prechodný nástroj, ktorý sa realizuje na základe rozdielnych finančných prostriedkov. Zároveň sa uskutočnili platby vo výške 920,3 miliónov eur z vyčlenených platobných prostriedkov 1 369,4 miliónov eur. Súčasné prečerpanie preto zahŕňa viazané prostriedky záručnej sekcie EPUZF na vidiecky rozvoj. Keďže sa tieto prostriedky stanovili na maximálnej možnej úrovni, súčasné prečerpanie prostriedkov je dočasné a ku koncu rozpočtového roku roka nemôže dôjsť k takémuto prečerpaniu prostriedkov v tejto podkapitole. 3. ZÁVERY Výdavky členských štátov dosiahli pre výdavkovú podkapitolu 1a od 16. októbra 2004 do 31. mája 2005 výšku 36 774,1 miliónov eur, teda 85,8 % z dostupných prostriedkov. Prečerpanie rozpočtových prostriedkov za toto obdobie dosiahlo v porovnaní s ukazovateľom výšku približne 261,4 miliónov eur. Je to najmä vďaka oblasti rastlinnej výroby, kým v sektore živočíšnej výroby sa preukázalo nedostatočné čerpanie rozpočtových prostriedkov. V súčasnosti sa Komisia domnieva, že sa do konca rozpočtového roku bude pokračovať v trende, ktorý naznačuje ukazovateľ tak v oblasti rastlinnej výroby (prečerpanie prostriedkov), ako aj v oblasti živočíšnej výroby (nedostatočné čerpanie prostriedkov). Výdavky členských štátov pre výdavkovú podkapitolu 1b dosiahli od 16. októbra 2004 do 31. mája 2005 výšku 3 506,4 miliónov eur, teda 51,3 % z dostupných prostriedkov. V súčasnosti Komisia očakáva, že prostriedky v tejto oblasti sa budú čerpať podľa návrhu rozpočtu na rok 2005. [pic] [1] Ú. v. ES L 244, 29.9.2000, s. 27.